title: Rådets direktiv (EU) 2016/881 af 25. maj 2016 om ændring af direktiv 2011/16/EU for så vidt angår obligatorisk automatisk udveksling af oplysninger på beskatningsområdet

text:
                  3.6.2016

                  DA

                  Den Europæiske Unions Tidende

                  L 146/8

            RÅDETS DIREKTIV (EU) 2016/881
      af 25. maj 2016
      om ændring af direktiv 2011/16/EU for så vidt angår obligatorisk automatisk udveksling af oplysninger på beskatningsområdet
      RÅDET FOR DEN EUROPÆISKE UNION HAR —
      under henvisning til traktaten om Den Europæiske Unions funktionsmåde, særlig artikel 113 og 115,
      under henvisning til forslag fra Europa-Kommissionen,
      efter fremsendelse af udkast til lovgivningsmæssig retsakt til de nationale parlamenter,
      under henvisning til udtalelse fra Europa-Parlamentet (1),
      under henvisning til udtalelse fra Det Europæiske Økonomiske og Sociale Udvalg (2),
      efter en særlig lovgivningsprocedure, og
      ud fra følgende betragtninger:

                  (1)

                  I de senere år har skattesvig og skatteunddragelse givet stadig større udfordringer og er kommet stærkt i fokus inden for Unionen og på globalt plan. Den automatiske udveksling af oplysninger er et vigtigt værktøj i den forbindelse: og Kommissionen påpegede i sin meddelelse af 6. december 2012 om fastlæggelse af en handlingsplan til styrkelse af bekæmpelsen af skattesvig og skatteunddragelse, at det var nødvendigt på det kraftigste at fremme automatisk udveksling af oplysninger som fremtidens europæiske og internationale standard for gennemsigtighed og udveksling af oplysninger på skatteområdet. Det Europæiske Råd anmodede i sine konklusioner fra mødet den 22. maj 2013 om, at den automatiske udveksling af oplysninger både på EU-plan og på globalt plan blev udvidet med henblik på at bekæmpe skattesvig, skatteunddragelse og aggressiv skatteplanlægning.

                  (2)

                  Eftersom Multinationale Koncerner er aktive i forskellige lande, har de mulighed for at foretage aggressiv skatteplanlægning, hvilket ikke er muligt for nationale virksomheder. En sådan praksis fra de Multinationale Koncerners side risikerer især at have negative følger for rent nationale virksomheder (typisk SMV'er), idet disse beskattes kraftigere end de Multinationale Koncerner. Samtidig risikerer alle medlemsstaterne at miste indtægter og at begive sig ud i en kamp om at tiltrække de Multinationale Koncerner ved at tilbyde dem ekstra skattefordele.

                  (3)

                  Medlemsstaternes skattemyndigheder har behov for omfattende og relevante oplysninger om de Multinationale Koncerner, for så vidt angår deres struktur, deres interne afregningspolitik og deres interne transaktioner inden for og uden for Unionen. Disse oplysninger vil sætte skattemyndighederne i stand til at reagere på skadelig skattepraksis ved at ændre lovgivningen eller foretage målrettede risikovurderinger og skatterevisioner samt til at fastslå, om en virksomhed anvender metoder til kunstigt at flytte en betydelig del af fortjenesten til områder, hvor den kan få en skattefordel.

                  (4)

                  En øget gennemsigtighed over for skattemyndighederne vil kunne tilskynde Multinationale Koncerner til at opgive visse metoder og i stedet betale deres rimelige del af skatten i det land, hvor de genererer deres overskud. Øget gennemsigtighed for Multinationale Koncerner er derfor et afgørende element i kampen mod udhuling af skattegrundlaget og overførsel af overskud.

                  (5)

                  Rådets og repræsentanterne for medlemsstaternes regeringers beslutning om en adfærdskodeks for dokumentation om interne afregningspriser for forbundne foretagender i Den Europæiske Union (EU TPD) (3) fastlægger allerede en måde, hvorpå Multinationale Koncerner i Unionen kan sende oplysninger til skattemyndighederne om deres globale forretningsaktiviteter og politik for intern afregning (»den overordnede dokumentation«) samt oplysninger om en lokal enheds konkrete transaktioner (»landespecifik dokumentation«). Adfærdskodeksen indeholder dog på nuværende tidspunkt ingen bestemmelser om indberetning af land for land-rapporter.

                  (6)

                  De Multinationale Koncerner bør i land for land-rapporten årligt og for hver af de skattejurisdiktioner, som de er aktive inden for, oplyse om deres samlede omsætning, overskud før selskabsskat og indbetalt og beregnet selskabsskat. De bør ligeledes oplyse om antallet af ansatte, vedtaget kapital, akkumuleret fortjeneste og materielle aktiver for hver skattejurisdiktion. Endelig bør de Multinationale Koncerner identificere alle de enheder inden for Koncernen, der er aktive i hver enkelt skattejurisdiktion, og oplyse om de forretningsaktiviteter, som hver af disse enheder beskæftiger sig med.

                  (7)

                  For at opnå en mere effektiv anvendelse af offentlige midler og mindske den administrative byrde for de Multinationale Koncerner bør indberetningskravet udelukkende gælde for Multinationale Koncerner med en årlig konsolideret omsætning over et vist beløb. Dette direktiv bør sikre, at de samme oplysninger indsamles og stilles rettidigt til rådighed for skatteforvaltningerne i hele Unionen.

                  (8)

                  For at garantere et velfungerende indre marked skal Unionen sikre fair konkurrence mellem EU-baserede og ikke-EU-baserede Multinationale Koncerner, hvoraf en eller flere af deres enheder er beliggende i Unionen. Begge koncerntyper bør derfor være underlagt obligatorisk indberetning. For at sikre en smidig overgang bør medlemsstaterne dog kunne udsætte indberetningskravet for Koncernenheder, som er hjemmehørende i en medlemsstat, og som ikke er det Ultimative Moderselskab i en Multinational Koncern, eller deres Stedfortrædende Moderselskaber med ét år.

                  (9)

                  Medlemsstaterne bør fastsætte bestemmelser om sanktioner for overtrædelse af de nationale bestemmelser, der vedtages i medfør af dette direktiv, og bør sørge for, at disse sanktioner gennemføres. Valget af sanktioner henhører fortsat under medlemsstaternes skønsbeføjelse, men de fastsatte sanktioner bør være effektive, stå i rimeligt forhold til overtrædelsen og have afskrækkende virkning.

                  (10)

                  For at garantere et velfungerende indre marked er det nødvendigt at sikre, at medlemsstaterne vedtager koordinerede bestemmelser om gennemsigtighedskravene til de Multinationale Koncerner.

                  (11)

                  Med hensyn til udveksling af oplysninger mellem medlemsstaterne fastsætter Rådets direktiv 2011/16/EU (4) allerede bestemmelser om obligatorisk automatisk udveksling af oplysninger på en række områder.

                  (12)

                  Den obligatoriske automatiske udveksling af land for land-rapporter mellem medlemsstaterne bør i hvert enkelt tilfælde omfatte meddelelsen af et fast defineret sæt basisoplysninger, som skal stilles til rådighed for de medlemsstater, som en eller flere enheder i den Multinationale Koncern ifølge land for land-rapporten enten er skattemæssigt hjemmehørende i eller er skattepligtige i for så vidt angår de forretningsaktiviteter, der drives gennem en Multinational Koncerns faste driftssted.

                  (13)

                  For at begrænse omkostningerne og den administrative byrde for både skatteforvaltningerne og de Multinationale Koncerner er det nødvendigt at indføre bestemmelser, der er i tråd med den internationale udvikling og bidrager positivt til videreførelsen heraf. Den 19. juli 2013 offentliggjorde Organisationen for Økonomisk Samarbejde og Udvikling (OECD) sin handlingsplan vedrørende udhuling af skattegrundlaget og overførsel af overskud (»Action Plan on Base Erosion and Profit Shifting« — BEPS), som er et større initiativ for at ændre de nuværende internationale skatteregler. Den 5. oktober 2015 fremlagde OECD sine endelige rapporter, som blev godkendt af finansministrene i G20. G20-lederne tilsluttede sig også OECD-pakken på mødet den 15.-16. november 2015.

                  (14)

                  Det videre arbejde med aktion 13 i BEPS-handlingsplanen har ført til vedtagelsen af en række standarder for de Multinationale Koncerners indberetning af oplysninger, herunder den overordnede dokumentation, den landespecifikke dokumentation og land for land-rapporten. Der bør derfor tages udgangspunkt i OECD's standarder ved fastlæggelsen af bestemmelserne vedrørende land for land-rapporteringen.

                  (15)

                  I en situation, hvor en Koncernenhed ikke kan opnå eller indhente alle de oplysninger, der er nødvendige for at opfylde indberetningskravet i henhold til dette direktiv, kan medlemsstaterne betragte dette som en indikation af, at det er nødvendigt at vurdere betydelige risici ved interne afregningspriser og andre risici for udhuling af skattegrundlaget og overførsel af overskud i forbindelse med denne Multinationale Koncern.

                  (16)

                  Efter at en medlemsstat har konstateret, at en anden medlemsstat systematisk undlader automatisk at give land for land-rapporter, bør den bestræbe sig på at konsultere denne medlemsstat.

                  (17)

                  Unionens indsats inden for land for land-rapportering bør fortsat tage særligt hensyn til den fremtidige udvikling inden for OECD. Medlemsstaterne bør i forbindelse med gennemførelsen af dette direktiv benytte »OECD/G20 Base Erosion and Profit Shifting Project — Action 13 final report« udarbejdet af OECD i 2015 som kilde til illustration eller fortolkning af dette direktiv, også med henblik på at sikre en konsekvent anvendelse i samtlige medlemsstater.

                  (18)

                  Det er nødvendigt at fastlægge sproglige krav for udvekslingen af oplysninger mellem medlemsstaterne vedrørende land for land-rapporten. Det er ligeledes nødvendigt at vedtage de praktiske foranstaltninger, der er nødvendige for at opgradere det fælles kommunikationsnet som defineret i artikel 3, nr. 13), i direktiv 2011/16/EU (»CCN-netværket«). For at sikre ensartede betingelser for gennemførelsen af artikel 20, stk. 6, og artikel 21, stk. 6, i direktiv 2011/16/EU bør Kommissionen tillægges gennemførelsesbeføjelser. Disse beføjelser bør udøves i overensstemmelse med Europa-Parlamentets og Rådets forordning (EU) nr. 182/2011 (5).

                  (19)

                  For at opnå en mere effektiv anvendelse af midler, lette udvekslingen af oplysninger og undgå, at medlemsstaterne hver især er nødt til at foretage de samme ændringer i deres systemer, bør udvekslingen af oplysninger foregå gennem CCN-netværket. De nødvendige praktiske foranstaltninger til at opgradere systemet bør vedtages af Kommissionen efter proceduren i artikel 26, stk. 2, i direktiv 2011/16/EU.

                  (20)

                  Den obligatoriske automatiske udveksling af oplysninger bør derfor udvides til at omfatte automatisk udveksling af oplysninger vedrørende land for land-rapporter.

                  (21)

                  Medlemsstaternes årlige rapport til Kommissionen i henhold til artikel 23 i direktiv 2011/16/EU bør specificere omfanget af lokal indgivelse i henhold til dette direktivs artikel 8aa og bilag III, afdeling II, punkt 1, dertil og indeholde en liste over eventuelle jurisdiktioner, hvor Ultimative Moderselskaber til Koncernenheder, der er baseret i Unionen, er hjemmehørende, men hvor der ikke er indgivet eller udvekslet fuldstændige rapporter.

                  (22)

                  Oplysninger, der udveksles i henhold til dette direktiv, bør ikke føre til videregivelse af en erhvervsmæssig, industriel eller faglig hemmelighed, en fremstillingsmetode eller af oplysninger, hvis videregivelse ville stride mod almene interesser.

                  (23)

                  Dette direktiv respekterer de grundlæggende rettigheder og overholder de principper, der navnlig er anerkendt i Den Europæiske Unions charter om grundlæggende rettigheder.

                  (24)

                  Målet for dette direktiv, nemlig at sikre et effektivt administrativt samarbejde mellem medlemsstaterne på betingelser, som er forenelige med et velfungerende indre marked, kan ikke i tilstrækkelig grad opfyldes af medlemsstaterne, men kan på grund af den påkrævede ensartethed og effektivitet bedre nås på EU-plan; Unionen kan derfor vedtage foranstaltninger i overensstemmelse med nærhedsprincippet, jf. artikel 5 i traktaten om Den Europæiske Union. I overensstemmelse med proportionalitetsprincippet, jf. nævnte artikel, går dette direktiv ikke videre, end hvad der er nødvendigt for at nå dette mål.

                  (25)

                  Direktiv 2011/16/EU bør derfor ændres i overensstemmelse hermed —

            VEDTAGET DETTE DIREKTIV:
      Artikel 1
      I direktiv 2011/16/EU foretages følgende ændringer:

                  1)

                  Artikel 3, nr. 9), affattes således:
                  »9)   »automatisk udveksling«:

                              a)

                              i forbindelse med artikel 8, stk. 1, og artikel 8a og 8aa systematisk meddelelse til en anden medlemsstat, uden forudgående anmodning, af oplysninger, som er defineret på forhånd, med forud fastsatte regelmæssige intervaller; i forbindelse med artikel 8, stk. 1, vedrører henvisningen til tilgængelige oplysninger de oplysninger i sagsakterne i den medlemsstat, der meddeler oplysningerne, som kan indhentes i medfør af procedurerne for indsamling og behandling af oplysninger i den pågældende medlemsstat

                              b)

                              i forbindelse med artikel 8, stk. 3a, systematisk meddelelse af oplysninger, som er defineret på forhånd, om personer, der er hjemmehørende i andre medlemsstater, til den relevante medlemsstat, hvor den pågældende person er hjemmehørende, uden forudgående anmodning og med forud fastsatte regelmæssige intervaller

                              c)

                              i forbindelse med andre bestemmelser i dette direktiv end artikel 8, stk. 1 og 3a, og artikel 8a og 8aa systematisk meddelelse af oplysninger, som er defineret på forhånd, jf. dette nummers litra a) og b).

                        I forbindelse med artikel 8, stk. 3a og 7a, artikel 21, stk. 2, og artikel 25, stk. 2 og 3, tillægges udtrykkene med stort begyndelsesbogstav den betydning, de har i henhold til de tilsvarende definitioner fastsat i bilag I. I forbindelse med artikel 8aa og bilag III tillægges udtrykkene med stort begyndelsesbogstav den betydning, de har i henhold til de tilsvarende definitioner fastsat i bilag III.«

                  2)

                  I kapitel II, afdeling II, indsættes følgende artikel:
                  »Artikel 8aa
                  Anvendelsesområde og betingelser for obligatorisk automatisk udveksling af oplysninger vedrørende land for land-rapporter
                  1.   Hver medlemsstat træffer de fornødne foranstaltninger med henblik på at kræve, at det Ultimative Moderselskab i en Multinational Koncern, der er skattemæssigt hjemmehørende i den pågældende medlemsstat, eller enhver anden Rapporterende Enhed, jf. bilag III, afdeling II, indgiver en land for land-rapport vedrørende sit Rapporteringsår senest 12 måneder efter den sidste dag i Rapporteringsåret for den Multinationale Koncern, jf. bilag III, afdeling II.
                  2.   Den kompetente myndighed i den medlemsstat, som modtager land for land-rapporten i medfør af stk. 1, skal ved hjælp af automatisk udveksling og inden for den i stk. 4 fastsatte frist meddele land for land-rapporten til enhver anden medlemsstat, i hvilken en eller flere Koncernenheder i den Multinationale Koncern, som den Rapporterende Enhed er en del af, ifølge oplysningerne i land for land-rapporten enten er skattemæssigt hjemmehørende i eller er skattepligtige for så vidt angår de forretningsaktiviteter, der drives gennem et fast driftssted.
                  3.   Land for land-rapporten skal indeholde følgende oplysninger om den Multinationale Koncern:

                              a)

                              oplysninger for hele Koncernen vedrørende den samlede omsætning, overskud (underskud) før selskabsskat, indbetalt selskabsskat, beregnet selskabsskat, vedtaget kapital, akkumuleret fortjeneste, antal ansatte samt andre materielle aktiver end likvide midler for hver jurisdiktion, som den Multinationale Koncern opererer i

                              b)

                              identifikation af alle Koncernenheder i den Multinationale Koncern med angivelse af jurisdiktionen for hver enkelt Koncernenheds skattemæssige hjemsted samt af den jurisdiktion, efter hvis lovgivning Koncernenheden er organiseret, hvis den er forskellig fra jurisdiktionen for det skattemæssige hjemsted, samt af Koncernenhedens primære forretningsaktiviteter.

                        4.   Meddelelsen skal foretages senest 15 måneder efter den sidste dag i den Multinationale Koncerns regnskabsår, som land for land-rapporten vedrører. Den første land for land-rapport skal meddeles for det regnskabsår for den Multinationale Koncern, der begynder den 1. januar 2016 eller derefter, og dette skal foretages senest 18 måneder efter den sidste dag i det pågældende regnskabsår.«

                  3)

                  I artikel 16 tilføjes følgende stykke:
                  »6.   Uanset denne artikels stk. 1-4 anvendes oplysninger, der videregives mellem medlemsstater i henhold til artikel 8aa, til vurdering af betydelige risici ved interne afregningspriser og andre risici forbundet med udhuling af skattegrundlaget og overførsel af overskud, herunder til vurdering af risikoen for, at medlemmerne af den Multinationale Koncern ikke overholder gældende regler for intern afregning, og, hvis det er hensigtsmæssigt, til økonomiske og statistiske analyser. Reguleringer af interne afregningspriser, der foretages af den modtagende medlemsstats skattemyndigheder, må ikke baseres på oplysninger, der er udvekslet i henhold til artikel 8aa. Uanset ovenstående er der ikke forbud mod at anvende oplysninger, der videregives mellem medlemsstater i henhold til artikel 8aa, som grundlag for yderligere undersøgelser af den Multinationale Koncerns ordninger for interne afregningspriser eller af andre skattemæssige forhold i forbindelse med en skatterevision og som følge heraf eventuelt foretage passende reguleringer af en Koncernenheds skattepligtige indkomst.«

                  4)

                  I artikel 20 tilføjes følgende stykke:
                  »6.   Automatisk udveksling af oplysninger vedrørende land for land-rapporterne i henhold til artikel 8aa foretages ved hjælp af standardformularen i bilag III, afdeling III, tabel 1, 2 og 3. Kommissionen vedtager ved hjælp af gennemførelsesretsakter sprogordningerne for denne udveksling senest den 31. december 2016. Dette forhindrer ikke medlemsstaterne i at meddele de oplysninger, der er omhandlet i artikel 8aa, på ethvert af Unionens officielle sprog og arbejdssprog. Disse sprogordninger kan dog omfatte bestemmelser om, at de centrale elementer i disse oplysninger også skal sendes på et andet af Unionens officielle sprog. Gennemførelsesretsakterne vedtages efter proceduren i artikel 26, stk. 2.«

                  5)

                  I artikel 21 tilføjes følgende stykke:
                  »6.   De oplysninger, der meddeles i henhold til artikel 8aa, stk. 2, leveres elektronisk ved hjælp af CCN-netværket. Kommissionen vedtager ved hjælp af gennemførelsesretsakter de nødvendige praktiske foranstaltninger til opgraderingen af CCN-netværket. Gennemførelsesretsakterne vedtages efter proceduren i artikel 26, stk. 2.«

                  6)

                  Artikel 23, stk. 3, affattes således:
                  »3.   Medlemsstaterne sender Kommissionen en årlig vurdering af effektiviteten af den automatiske udveksling af oplysninger som omhandlet i artikel 8, 8a og 8aa og af de opnåede konkrete resultater. Kommissionen vedtager ved hjælp af gennemførelsesretsakter formatet og betingelserne for meddelelse af den årlige vurdering. Gennemførelsesretsakterne vedtages efter proceduren i artikel 26, stk. 2.«

                  7)

                  Følgende artikel indsættes:
                  »Artikel 25a
                  Sanktioner
                  Medlemsstaterne fastsætter bestemmelser om sanktioner for overtrædelse af de nationale bestemmelser, der er vedtaget i medfør af dette direktiv vedrørende artikel 8aa, og træffer alle nødvendige foranstaltninger til at sikre gennemførelsen heraf. Sanktionerne skal være effektive, stå i rimeligt forhold til overtrædelsen og have afskrækkende virkning.«

                  8)

                  Artikel 26 affattes således:
                  »Artikel 26
                  Udvalgsprocedure
                  1.   Kommissionen bistås af Udvalget for Administrativt Samarbejde på Beskatningsområdet. Dette udvalg er et udvalg som omhandlet i Europa-Parlamentets og Rådets forordning (EU) nr. 182/2011 (*).
                  2.   Når der henvises til dette stykke, anvendes artikel 5 i forordning (EU) nr. 182/2011.

                     (*)  Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 28.2.2011, s. 13).«"

                  9)

                  Teksten i bilaget til dette direktiv tilføjes som bilag III.

            Artikel 2
      1.   Medlemsstaterne vedtager og offentliggør senest den 4. juni 2017 de love og administrative bestemmelser, der er nødvendige for at efterkomme dette direktiv. De meddeler straks Kommissionen teksten til disse love og bestemmelser.
      De anvender disse love og bestemmelser fra den 5. juni 2017.
      Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
      2.   Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.
      Artikel 3
      Dette direktiv træder i kraft på dagen for offentliggørelsen i Den Europæiske Unions Tidende.
      Artikel 4
      Dette direktiv er rettet til medlemsstaterne.

         Udfærdiget i Bruxelles, den 25. maj 2016.

               På Rådets vegne

            J.R.V.A. DIJSSELBLOEM

               Formand

         (1)  Europa-Parlamentets udtalelse af 12.5.2016 (endnu ikke offentliggjort i EUT).

         (2)  Det Europæiske Økonomiske og Sociale Udvalgs udtalelse af 28.4.2016 (endnu ikke offentliggjort i EUT).

         (3)  Rådets resolution vedtaget af Rådet og repræsentanterne for medlemsstaternes regeringer, forsamlet i Rådet af 27. juni 2006 om en adfærdskodeks for transfer pricing-dokumentation for forbundne foretagender i Den Europæiske Union (EU TPD) (EUT C 176 af 28.7.2006, s. 1).

         (4)  Rådets direktiv 2011/16/EU af 15. februar 2011 om administrativt samarbejde på beskatningsområdet og om ophævelse af direktiv 77/799/EØF (EUT L 64 af 11.3.2011, s. 1).

         (5)  Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 28.2.2011, s. 13).

         BILAG

               »BILAG III

                  INDBERETNINGSREGLER FOR MULTINATIONALE KONCERNER

               AFDELING I

                  DEFINITIONER

                           1.

                           »Koncern«: en gruppe af selskaber, der er forbundet med hinanden gennem ejerskab eller kontrol, således at den enten skal udarbejde Konsoliderede Regnskaber i forbindelse med regnskabsaflæggelsen efter gældende regnskabsprincipper, eller at den ville skulle udarbejde sådanne, hvis kapitalandelene i en eller flere af selskaberne blev handlet på en offentlig børs

                           2.

                           »Selskab«: enhver form for forretningsaktivitet, der drives af en person som defineret i artikel 3, nr. 11), litra b), c) og d)

                           3.

                           »Multinational Koncern«: en Koncern, som indeholder to eller flere selskaber, der er skattemæssigt hjemmehørende i forskellige jurisdiktioner, eller som indeholder et selskab, der er skattemæssigt hjemmehørende i én jurisdiktion og er skattepligtigt for så vidt angår den forretningsaktivitet, det driver gennem et fast driftssted, i en anden jurisdiktion, og som ikke er en Undtaget Multinational Koncern

                           4.

                           »Undtaget Multinational Koncern«: for et givet Regnskabsår en Koncern med en samlet konsolideret omsætning på under 750 000 000 EUR eller et beløb i den lokale valuta, der pr. januar 2015 svarer nogenlunde til 750 000 000 EUR, i det Regnskabsår, der går umiddelbart forud for Rapporteringsåret, som afspejlet i de Konsoliderede Regnskaber for det pågældende forudgående Regnskabsår

                           5.

                           »Koncernenhed«: en af følgende:

                                       a)

                                       enhver separat forretningsenhed i en Multinational Koncern, som i forbindelse med regnskabsaflæggelsen optræder i den Multinationale Koncerns Konsoliderede Regnskaber, eller som ville have optrådt heri, hvis kapitalandelene i en sådan forretningsenhed blev handlet på en offentlig børs

                                       b)

                                       enhver separat forretningsenhed, der alene på grund af størrelse eller væsentlighed er udeladt af den Multinationale Koncerns Konsoliderede Regnskaber

                                       c)

                                       ethvert fast driftssted for enhver af den Multinationale Koncerns separate forretningsenheder omfattet af litra a) eller b), forudsat at forretningsenheden udarbejder et separat regnskab for det pågældende faste driftssted i forbindelse med regnskabsaflæggelsen, selvangivelsen eller tilsynsrapporteringen eller af hensyn til den interne ledelseskontrol

                           6.

                           »Rapporterende Enhed«: den Koncernenhed, som på vegne af den Multinationale Koncern skal indgive en land for land-rapport i overensstemmelse med kravene i artikel 8aa, stk. 3, i den jurisdiktion, hvor den er skattemæssigt hjemmehørende. Den Rapporterende Enhed kan være det Ultimative Moderselskab, det Stedfortrædende Moderselskab eller enhver anden enhed som omhandlet i afdeling II, punkt 1

                           7.

                           »Ultimativt Moderselskab«: en Koncernenhed i en Multinational Koncern, der opfylder følgende kriterier:

                                       a)

                                       Den har direkte eller indirekte tilstrækkelig indflydelse over en eller flere andre Koncernenheder i den Multinationale Koncern, således at den skal udarbejde Konsoliderede Regnskaber efter gældende regnskabsprincipper i den jurisdiktion, hvor den er skattemæssigt hjemmehørende, eller ville skulle udarbejde sådanne, hvis dens kapitalandele blev handlet på en offentlig børs i den jurisdiktion, hvor den er skattemæssigt hjemmehørende.

                                       b)

                                       Ingen anden Koncernenhed i den Multinationale Koncern har direkte eller indirekte en indflydelse som omhandlet i litra a) over førstnævnte Koncernenhed

                           8.

                           »Stedfortrædende Moderselskab«: en Koncernenhed i en Multinational Koncern, der er udpeget af den Multinationale Koncern som eneste stedfortræder for det Ultimative Moderselskab til at indgive land for land-rapporten i den jurisdiktion, hvor den pågældende Koncernenhed er skattemæssigt hjemmehørende, på vegne af den Multinationale Koncern, når en eller flere af betingelserne i afdeling II, punkt 1, første afsnit, litra b), er opfyldt

                           9.

                           »Regnskabsår«: den årlige regnskabsperiode, som det Ultimative Moderselskab i den Multinationale Koncern udarbejder regnskaber for

                           10.

                           »Rapporteringsår«: det Regnskabsår, for hvilket de økonomiske og driftsmæssige resultater skal opgives i den land for land-rapport, der er omhandlet i artikel 8aa, stk. 3

                           11.

                           »Betinget Aftale Mellem Kompetente Myndigheder«: en aftale mellem de godkendte repræsentanter for en EU-medlemsstat og en jurisdiktion uden for EU, der er parter i en International Aftale, ifølge hvilken parterne automatisk skal udveksle land for land-rapporter

                           12.

                           »International Aftale«: den multilaterale konvention om gensidig administrativ bistand i skattespørgsmål, enhver bilateral eller multilateral beskatningsoverenskomst, eller enhver aftale om udveksling af skatteoplysninger, som en medlemsstat er part i, og som giver hjemmel til udveksling af skatteoplysninger mellem jurisdiktioner, herunder automatisk udveksling af sådanne oplysninger

                           13.

                           »Konsoliderede Regnskaber«: en Multinational Koncerns regnskaber, som viser aktiver, passiver, indtægter, udgifter og kapitalstrømme i det Ultimative Moderselskab og Koncernenhederne, som om der var tale om en enkelt økonomisk enhed

                           14.

                           »Systemisk Fejl« i forbindelse med en jurisdiktion betyder enten, at en jurisdiktion har en gældende Betinget Aftale Mellem Kompetente Myndigheder med en medlemsstat, men at den har suspenderet den automatiske udveksling (af årsager, der ikke er omfattet af bestemmelserne i aftalen), eller at en jurisdiktion på anden vis systematisk har undladt automatisk at give medlemsstaten de land for land-rapporter, som den er i besiddelse af, for Multinationale Koncerner med Koncernenheder i den pågældende medlemsstat.

                     AFDELING II

                  GENERELLE INDBERETNINGSKRAV

                           1.

                           En Koncernenhed, som er hjemmehørende i en medlemsstat, og som ikke er det Ultimative Moderselskab i en Multinational Koncern, skal indgive en land for land-rapport vedrørende Rapporteringsåret for den Multinationale Koncern, som den er en Koncernenhed i, hvis følgende betingelser er opfyldt:

                                       a)

                                       Enheden er skattemæssigt hjemmehørende i en medlemsstat.

                                       b)

                                       Én af følgende betingelser finder anvendelse:

                                                   i)

                                                   Den Multinationale Koncerns Ultimative Moderselskab er ikke forpligtet til at indgive en land for land-rapport i den jurisdiktion, hvor det er skattemæssigt hjemmehørende.

                                                   ii)

                                                   Den jurisdiktion, hvor det Ultimative Moderselskab er skattemæssigt hjemmehørende, har en gældende International Aftale med medlemsstaten, men ikke en gældende Betinget Aftale Mellem Kompetente Myndigheder med medlemsstaten på tidspunktet for indgivelsen af land for land-rapporten for Rapporteringsåret, jf. artikel 8aa, stk. 1.

                                                   iii)

                                                   Der har været en Systemisk Fejl i den jurisdiktion, hvor det Ultimative Moderselskab er skattemæssigt hjemmehørende, som medlemsstaten har meddelt den Koncernenhed, der er skattemæssigt hjemmehørende i den pågældende medlemsstat.

                                             Med forbehold af den pligt, der påhviler det Ultimative Moderselskab, jf. artikel 8aa, stk. 1, eller dets Stedfortrædende Moderselskab til at indgive den første land for land-rapport for det Regnskabsår for den Multinationale Koncern, der begynder den 1. januar 2016 eller derefter, kan medlemsstaterne beslutte, at kravet for Koncernenheder i punkt 1 finder anvendelse på land for land-rapporter for så vidt angår rapporteringen om det regnskabsår, der begynder den 1. januar 2017 eller derefter.
                                       En Koncernenhed hjemmehørende i en medlemsstat, jf. dette punkts første afsnit, anmoder sit Ultimative Moderselskab om at give den alle de oplysninger, der er nødvendige, for at den kan opfylde sine forpligtelser til at indgive en land for land-rapport, jf. artikel 8aa, stk. 3. Hvis Koncernenheden alligevel ikke har opnået eller indhentet alle de oplysninger, der er nødvendige for at kunne rapportere for den Multinationale Koncern, indgiver Koncernenheden en land for land-rapport, der indeholder alle de oplysninger, som den er i besiddelse af, har opnået eller har indhentet, og meddeler den medlemsstat, hvor den er hjemmehørende, at det Ultimative Moderselskab har afvist at stille de nødvendige oplysninger til rådighed. Dette berører ikke den pågældende medlemsstats ret til at pålægge sanktioner, der er fastsat i dens nationale lovgivning, og denne medlemsstat oplyser samtlige medlemsstater om afvisningen.
                                       Hvis mere end en Koncernenhed i en Multinational Koncern er skattemæssigt hjemmehørende i Unionen, og en eller flere af betingelserne i første afsnits, litra b), er opfyldt, kan den Multinationale Koncern udpege en af disse Koncernenheder til at indgive land for land-rapporten i overensstemmelse med kravene i artikel 8aa, stk. 3, for så vidt angår ethvert Rapporteringsår, inden for den frist, der er angivet i artikel 8aa, stk. 1, samt til at meddele medlemsstaten, at rapporten opfylder rapporteringskravet for alle de Koncernenheder i den Multinationale Koncern, der er skattemæssigt hjemmehørende i Unionen. Medlemsstaten meddeler i henhold til artikel 8aa, stk. 2, den modtagne land for land-rapport til alle andre medlemsstater, som en eller flere af den Multinationale Koncerns Koncernenheder ifølge oplysningerne i land for land-rapporten enten er skattemæssigt hjemmehørende i eller er skattepligtige i for så vidt angår de forretningsaktiviteter, som de driver gennem et fast driftssted.
                                       Hvis en Koncernenhed ikke kan opnå eller indhente alle de oplysninger, der er nødvendige for at kunne indgive en land for land-rapport, jf. artikel 8aa, stk. 3, kan den ikke udpeges som Rapporterende Enhed for den Multinationale Koncern i overensstemmelse med dette punkts fjerde afsnit. Denne regel berører ikke Koncernenhedens pligt til at meddele den medlemsstat, hvor den er hjemmehørende, at det Ultimative Moderselskab har afvist at stille de nødvendige oplysninger til rådighed.

                           2.

                           Uanset punkt 1 har en enhed som beskrevet i punkt 1, hvis en eller flere af betingelserne i punkt 1, første afsnit, litra b), er opfyldt, ikke pligt til at indgive en land for land-rapport vedrørende et givet Rapporteringsår, hvis den Multinationale Koncern, som Koncernenheden er en del af, har indgivet en land for land-rapport i henhold til artikel 8aa, stk. 3, for det pågældende Regnskabsår via et Stedfortrædende Moderselskab, som inden for den frist, der er fastsat i artikel 8aa, stk. 1, indgiver land for land-rapporten til skattemyndigheden i den jurisdiktion, hvor den er skattemæssigt hjemmehørende, eller, i tilfælde af at det Stedfortrædende Moderselskab er skattemæssigt hjemmehørende i en jurisdiktion uden for Unionen, forudsat at følgende betingelser er opfyldt:

                                       a)

                                       Det Stedfortrædende Moderselskab er af den jurisdiktion, hvor det er skattemæssigt hjemmehørende, blevet forpligtet til at indsende land for land-rapporter, der opfylder kravene i artikel 8aa, stk. 3.

                                       b)

                                       Den jurisdiktion, hvor det Stedfortrædende Moderselskab er skattemæssigt hjemmehørende, har en gældende Betinget Aftale Mellem Kompetente Myndigheder med medlemsstaten på det tidspunkt, der er fastsat i artikel 8aa, stk. 1, om indgivelse af land for land-rapporten for Rapporteringsåret.

                                       c)

                                       Den jurisdiktion, hvor det Stedfortrædende Moderselskab er skattemæssigt hjemmehørende, har ikke meddelt en Systemisk Fejl til medlemsstaten.

                                       d)

                                       Den jurisdiktion, hvor det Stedfortrædende Moderselskab er skattemæssigt hjemmehørende, er af den Koncernenhed, der er skattemæssigt hjemmehørende i jurisdiktionen, senest den sidste dag i den Multinationale Koncerns Rapporteringsår blevet underrettet om, at den pågældende enhed er det Stedfortrædende Moderselskab.

                                       e)

                                       Medlemsstaten er blevet underrettet i overensstemmelse med punkt 4.

                           3.

                           Medlemsstaterne skal pålægge enhver Multinational Koncerns Koncernenhed, som er skattemæssigt hjemmehørende i den pågældende medlemsstat, pligt til senest den sidste dag i den Multinationale Koncerns Rapporteringsår at meddele medlemsstaten, hvorvidt denne Koncernenhed er det Ultimative Moderselskab eller det Stedfortrædende Moderselskab eller den Koncernenhed, der er udpeget efter punkt 1. Medlemsstaterne kan forlænge fristen til den sidste dag for indgivelse af den pågældende Koncernenheds selvangivelse for det forudgående regnskabsår.

                           4.

                           Medlemsstaterne skal pålægge en Multinational Koncerns Koncernenhed, som er skattemæssigt hjemmehørende i den pågældende medlemsstat, og som ikke er det Ultimative Moderselskab eller det Stedfortrædende Moderselskab eller den Koncernenhed, der er udpeget efter punkt 1, pligt til senest den sidste dag i den Multinationale Koncerns Rapporteringsår at meddele medlemsstaten den Rapporterende Enheds identitet og skattemæssige hjemsted. Medlemsstaterne kan forlænge fristen til den sidste dag for indgivelse af den pågældende Koncernenheds selvangivelse for det forudgående regnskabsår.

                           5.

                           Land for land-rapporten skal angive valutaen for de beløb, der er indeholdt i rapporten.

                     AFDELING III

                  LAND FOR LAND-RAPPORTERING

               Α.   Model for land for land-rapportering
               Tabel 1.   Oversigt over fordelingen af indkomst, skatter og forretningsaktiviteter pr. skattejurisdiktion

                           Navn på den multinationale koncern:
                           Regnskabsår:
                           Anvendt valuta:

                           Skattejurisdiktion

                           Omsætning

                           Overskud (underskud) før selskabsskat

                           Indbetalt selskabsskat (kontantbeløb)

                           Beregnet selskabsskat (indeværende år)

                           Vedtaget kapital

                           Akkumuleret fortjeneste

                           Antal ansatte

                           Andre materielle aktiver end likvide midler

                           Ikkenærtstående part

                           Nærtstående part

                           I alt

               Tabel 2   Liste over alle den Multinationale Koncerns Koncernenheder, som indgår i aggregeringen pr. skattejurisdiktion

                           Navn på den multinationale koncern:
                           Regnskabsår:

                           Skattejurisdiktion

                           Koncernenheder hjemmehørende i skattejurisdiktionen

                           Den skattejurisdiktion, hvor enheden er organiseret eller indregistreret, hvis den er forskellig fra den skattejurisdiktion, hvor den er hjemmehørende

                           Vigtigste forretningsaktivitet(er)

                           Forskning og udvikling

                           Besiddelse eller administration af immaterielle rettigheder

                           Indkøb

                           Fremstilling og produktion

                           Salg, marketing eller distribution

                           Administration, forvaltning eller støttetjenester

                           Tjenesteydelser til ikkenært-stående parter

                           Koncernintern finansiering

                           Regulerede finansielle tjenesteydelser

                           Forsikring

                           Besiddelse af aktier eller andre kapitalandele

                           Hvilende

                           Andet (1)

                           1.

                           2.

                           3.

                           1.

                           2.

                           3.

                     Tabel 3   Yderligere oplysninger
               Navn på den Multinationale Koncern:
               Regnskabsår:
               Anfør kort eventuelle yderligere oplysninger eller uddybninger, der måtte være nødvendige, eller som kan lette forståelsen af de obligatoriske oplysninger i land for land-rapporten
               B.   Generel vejledning til udarbejdelse af land for land-rapporten
               1.   Formål
               Disse tabeller anvendes ved indberetningen af en Multinational Koncerns fordeling af indkomst, skatter og forretningsaktiviteter pr. skattejurisdiktion.
               2.   Behandling af filialer og faste driftssteder
               Oplysningerne vedrørende det faste driftssted indberettes med henvisning til den skattejurisdiktion, som driftsstedet er beliggende i, og ikke med henvisning til den skattejurisdiktion, som den forretningsenhed, det faste driftssted er en del af, er hjemmehørende i. Oplysningerne vedrørende skattejurisdiktionen for den forretningsenhed, som det faste driftssted er en del af, må ikke indeholde finansielle data vedrørende det faste driftssted.
               3.   Periode omfattet af tabellen
               Tabellen dækker den rapporterende enheds Regnskabsår. For Koncernenheder vælger den rapporterende enhed, idet den er konsekvent i sit valg, at indberette:

                           a)

                           enten oplysningerne vedrørende de relevante Koncernenheders Regnskabsår, der ender samme dato som den rapporterende enheds Regnskabsår eller ender inden for 12 måneder forud for denne dato

                           b)

                           eller oplysningerne vedrørende alle de relevante Koncernenheder, der er indberettet for den rapporterende enheds Regnskabsår.

                     4.   Datakilde
               Ved udfyldelse af tabellen anvender den rapporterende enhed konsekvent de samme datakilder fra det ene år til det andet. Den rapporterende enhed kan vælge at anvende data fra de konsoliderede regnskaber, fra de enkelte enheders lovpligtige regnskaber, tilsynsrapporter eller interne ledelsesrapporter. Det er ikke nødvendigt at afstemme oplysningerne om omsætning, overskud og beskatning i tabellen til de Konsoliderede Regnskaber. Hvis de enkelte enheders lovpligtige regnskaber anvendes til rapporteringen, omregnes alle beløb til den rapporterende enheds fastsatte funktionelle valuta ved anvendelse af den gennemsnitlige valutakurs for det år, der er angivet i feltet yderligere oplysninger i tabellen. Det er dog ikke nødvendigt at foretage justeringer for forskelle i regnskabsprincipper i de forskellige skattejurisdiktioner.
               Den rapporterende enhed beskriver kort i feltet yderligere oplysninger de datakilder, der er anvendt ved udarbejdelsen af rapporter. Hvis der ændres datakilde fra et år til et andet, redegør den rapporterende enhed for årsagerne til denne ændring og konsekvenserne heraf i feltet yderligere oplysninger.
               C.   Specifik vejledning til udarbejdelse af land for land-rapporten
               1.   Oversigt over fordeling af indkomst, skatter og forretningsaktiviteter pr. skattejurisdiktion (tabel 1)
               1.1.   Skattejurisdiktion
               I første kolonne i tabellen opstiller den rapporterende enhed alle de skattejurisdiktioner, som den Multinationale Koncerns Koncernenheder er skattemæssigt hjemmehørende i. En skattejurisdiktion er defineret som en statslig såvel som en ikkestatslig jurisdiktion med skatteautonomi. Der indsættes separate kolonner for alle de Koncernenheder i den Multinationale Koncern, der efter den rapporterende enheds opfattelse ikke er skattemæssigt hjemmehørende i nogen skattejurisdiktion. Hvis en Koncernenhed er hjemmehørende i mere end én skattejurisdiktion, anvendes de almindelige principper for bestemmelse af den gældende beskatningsoverenskomst til at fastslå, hvilken skattejurisdiktion enheden er hjemmehørende i. Hvis der ikke findes en gældende skatteoverenskomst, indberettes Koncernenheden i den skattejurisdiktion, hvor stedet for dens faktiske ledelse er beliggende. Stedet, hvor den faktiske ledelse er beliggende, bestemmes ud fra internationalt vedtagne standarder.
               1.2.   Omsætning
               I de tre kolonner under overskriften »Indtægter« indberetter den rapporterende enhed følgende oplysninger:

                           a)

                           samlet omsætning for alle den Multinationale Koncerns Koncernenheder i den relevante skattejurisdiktion, der er genereret gennem transaktioner med tilknyttede virksomheder

                           b)

                           samlet omsætning for alle den Multinationale Koncerns Koncernenheder i den relevante skattejurisdiktion, der er genereret gennem transaktioner med uafhængige parter

                           c)

                           den samlede omsætning i alt (dvs. litra a) + b)).

                     Omsætningen omfatter indtægter fra salg af varer og ejendomme, tjenester, royalties, renter, præmier og alle andre beløb. Omsætningen omfatter ikke betalinger fra andre Koncernenheder, der betragtes som udlodninger i betalerens skattejurisdiktion.
               1.3.   Overskud (underskud) før selskabsskat
               I femte kolonne indberetter den rapporterende enhed det samlede overskud (underskud) før selskabsskat for alle de Koncernenheder, der er skattemæssigt hjemmehørende i den relevante skattejurisdiktion. Overskud (underskud) før selskabsskat omfatter alle ekstraordinære indtægter og udgifter.
               1.4.   Indbetalt selskabsskat (kontantbeløb)
               I sjette kolonne indberetter den rapporterende enhed det samlede beløb, der er indbetalt i selskabsskat i det relevante Regnskabsår af alle de Koncernenheder, der er skattemæssigt hjemmehørende i den relevante skattejurisdiktion. Den indbetalte skat omfatter de skattebeløb, som Koncernenheden har indbetalt til den skattejurisdiktion, hvor den er hjemmehørende, samt til alle andre skattejurisdiktioner. Indbetalte skatter omfatter kildeskat indbetalt af andre enheder (både tilknyttede og uafhængige virksomheder) i forbindelse med betalinger til Koncernenheden. Dvs. at hvis virksomhed A, som er hjemmehørende i skattejurisdiktion A, har renteindtægter i skattejurisdiktion B, skal den indbetalte kildeskat i skattejurisdiktion B indberettes af virksomhed A.
               1.5.   Beregnet selskabsskat (indeværende år)
               I syvende kolonne indberetter den rapporterende enhed den samlede beregnede selskabsskat af det skattepligtige overskud eller underskud i rapporteringsåret for alle de Koncernenheder, der er skattemæssigt hjemmehørende i den relevante skattejurisdiktion. Den aktuelle skatteomkostning afspejler alene aktiviteter i det indeværende år og omfatter ikke udskudte skatter eller hensættelser til usikre skatteforpligtelser.
               1.6.   Vedtaget kapital
               I ottende kolonne indberetter den rapporterende enhed den samlede vedtagne kapital for alle de Koncernenheder, der er skattemæssigt hjemmehørende i den relevante skattejurisdiktion. For så vidt angår faste driftssteder, skal den vedtagne kapital indberettes af den juridiske enhed, som det indgår i, medmindre der i reguleringsøjemed findes et fast kapitalkrav i skattejurisdiktionen.
               1.7.   Akkumuleret fortjeneste
               I niende kolonne indberetter den Rapporterende Enhed den samlede akkumulerede fortjeneste pr. udgangen af året for alle de Koncernenheder, der er skattemæssigt hjemmehørende i den relevante skattejurisdiktion. For så vidt angår faste driftssteder, indberettes den akkumulerede fortjeneste af den juridiske enhed, som det indgår i.
               1.8.   Antal ansatte
               I tiende kolonne indberetter den rapporterende enhed det samlede antal ansatte i fuldtidsækvivalenter for alle de Koncernenheder, der er skattemæssigt hjemmehørende i den relevante skattejurisdiktion. Antallet af ansatte kan enten indberettes på baggrund af antallet ved årets udgang, gennemsnittet af ansatte i løbet af året, eller enhver anden metode, der anvendes konsekvent år for år for alle skattejurisdiktioner. I den forbindelse kan uafhængige underleverandører, som deltager i Koncernenhedens ordinære driftsaktiviteter, indberettes som ansatte. Der kan foretages rimelige afrundinger af eller skøn over antallet af ansatte, forudsat at dette ikke medfører væsentlige forvridninger i den relative fordeling af ansatte i de forskellige skattejurisdiktioner. Der skal anvendes en konsekvent metode fra år til år og for alle enheder.
               1.9.   Andre materielle aktiver end likvide midler
               I ellevte kolonne indberetter den rapporterende enhed den samlede bogførte værdi af de materielle aktiver for alle de Koncernenheder, der er skattemæssigt hjemmehørende i den relevante skattejurisdiktion. For så vidt angår faste driftssteder, indberettes aktiverne for den skattejurisdiktion, som det faste driftssted er beliggende i. Materielle aktiver omfatter ikke kontanter eller andre likvide midler, immaterielle aktiver eller finansielle aktiver.
               2.   Liste over alle de Koncernenheder i den Multinationale Koncern, som indgår i aggregeringen pr. skattejurisdiktion (tabel 2)
               2.1.   Koncernenheder hjemmehørende i skattejurisdiktionen
               For hver enkelt skattejurisdiktion opstiller den rapporterende enhed alle de Koncernenheder i den Multinationale Koncern, som er skattemæssigt hjemmehørende i den relevante skattejurisdiktion, med angivelse af navnet på hver juridisk enhed. Som nævnt i punkt 2 i den generelle vejledning skal faste driftssteder dog opstilles med henvisning til den skattejurisdiktion, hvor de er beliggende. Der tilføjes en bemærkning med navnet på den juridiske enhed, som det faste driftssted er en del af.
               2.2.   Den skattejurisdiktion, hvor enheden er organiseret eller indregistreret, hvis den er forskellig fra den skattejurisdiktion, hvor den er hjemmehørende
               Den rapporterende enhed indberetter navnet på den skattejurisdiktion, efter hvis love Koncernenheden i den Multinationale Koncern er organiseret eller indregistreret, hvis den er forskellig fra den skattejurisdiktion, hvor enheden er hjemmehørende.
               2.3.   Vigtigste forretningsaktivitet(er)
               Den rapporterende enhed angiver arten af Koncernenhedens vigtigste forretningsaktivitet(er) i den relevante skattejurisdiktion ved at afkrydse et eller flere felter.«

            (1)  Angiv venligst arten af Koncernenhedens aktiviteter under »Yderligere oplysninger«.


Avis juridique important

|

31975L0268

Rådets direktiv 75/268/EØF af 28. april 1975 om landbrug i bjergområder og i visse ugunstigt stillede områder

EF-Tidende nr. L 128 af 19/05/1975 s. 0001 - 0007 den finske specialudgave: kapitel 3 bind 6 s. 0074  den græske specialudgave: Kapitel 03 bind 12 s. 0095  den svenske specialudgave: kapitel 3 bind 6 s. 0074  den spanske specialudgave: Kapitel 03 bind 8 s. 0153  den portugisiske specialudgave: Kapitel 03 bind 8 s. 0153

++++  RAADETS DIREKTIV  af 28 . april 1975  om landbrug i bjergomraader og i visse ugunstigt stillede omraader   ( 75/268/EOEF )  RAADET FOR DE EUROPAEISKE FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab , saerlig artiklerne 42 og 43 ,  under henvisning til forslag fra Kommissionen ,  under henvisning til udtalelse fra Europa-Parlamentet ( 1 ) ,  under henvisning til udtalelse fra Det oekonomiske og sociale Udvalg ( 2 ) , og  ud fra foelgende betragtninger :  I overensstemmelse med artikel 39 , stk . 2 , litra a ) , i traktaten tager den Faelles landbrugspolitik hensyn til landbrugets sociale struktur og til de strukturelle og naturbetingede forskelle mellem de forskellige landbrugsomraader ;  til gennemfoerelse af de maal for den faelles landbrugspolitik , som er naevnt i artikel 39 , stk . 1 , litra a ) og b ) , skal der fastsaettes saerlige bestemmelser paa faellesskabsplan , der er tilpasset de saerlige forhold i de med hensyn til naturlige produktionsbetingelser ugunstigst stillede landbrugsomraader ;  som det fremgaar af Faellesskabets erklaering vedroerende landbrugsvirksomhed i vanskeligt terraen ( 3 ) , der er knyttet til tiltraedelsestraktaten , kan de saerlige vilkaar for landbruget i vanskeligt terraen i forhold til andre omraader i Det forenede Kongerige , ligesom i oevrigt de undertiden meget betydelige forskelle mellem egne i medlemsstaterne i Faellesskabet i dets oprindelige udstraekning og de saerlige forhold i visse omraader af det udvidede Faellesskab , noedvendiggoere foranstaltninger med henblik paa at soege at loese de problemer , der er en foelge af disse saerlige forhold , i saerdeleshed for at landbrugerne i disse omraader kan bevare rimelige indkomster ;  det er noedvendigt fortsat at bevare den naturlige struktur i bjergomraader og i visse andre ugunstigt stillede omraader ; medlemsstaterne har allerede ivaerksat eller paataenker at ivaerksaette foranstaltninger til gennemfoerelse af dette maal , og disse bestraebelser boer opmuntres ; landbrugerne udfylder ved deres virksomhed en vaesentlig funktion i denne henseende ;  den stadige formindskelse af landbrugsindkomsterne i disse omraader i forhold til andre omraader i Faellesskabet og tilstedevaerelsen af saerligt vanskelige arbejdsvilkaar medfoerer en betydelig udvandring af landbrugsbefolkningen med det resultat paa laengere sigt , at tidligere dyrkede jordarealer lades uudnyttede , samt at de omraader , hvor befolkningen i overvejende grad er afhaengig af landbrugsoekonomien , faar svaekket deres levedygtighed og kommer i fare for at blive affolket ;  bestemmelser , der goer det muligt for medlemsstaterne at ivaerksaette samtlige eller en del af de foranstaltninger , som en saerlig stoetteordning for bedrifterne i disse omraader indebaerer , og som er egnede til at opfylde disse omraaders saerlige behov , vil fra Faellesskabets side understoette de bestraebelser , der udvises af disse stater for at opretholde landbrugsvirksomhed i de ugunstigt stillede omraader ;  forekommende varige naturbetingede ulemper i disse omraader , som saerligt skyldes jordbundens beskaffenhed , de stejle skraaninger og den korte vaekstperiode , og som kun kan ophaeves ved ivaerksaettelse af urimeligt bekostelige foranstaltninger , medfoerer hoeje produktionsomkostninger og forhindrer , at bedrifterne opnaar en indkomst , der svarer til indkomsten for bedrifter af tilsvarende art i andre omraader ;  bestemmelserne i Raadets direktiv nr . 72/159/EOEF af 17 . april 1972 om modernisering af landbrugsbedrifter ( 4 ) , i det foelgende benaevnt " direktiv 72/159/EOEF " , finder kun i begraenset omfang anvendelse paa bedrifterne i de ugunstigt stillede omraader paa grund af de naturbetingede ulemper og ligeledes i visse tilfaelde paa grund af kombinationen af landbrugsvirksomhed med virksomhed af turistmaessig eller haandvaerksmaessig art , en kombination , der saerligt er tilpasset disse omraader ; de landbrugere , der udoever denne dobbelte virksomhed , kunne faktisk blive afskaaret fra muligheden for at nyde godt af den fastsatte investeringsstoette , saerligt paa grund af vanskeligheden ved at opnaa den tilsvarende indkomst , hvilket imidlertid under alle omstaendigheder er noedvendigt for at sikre opretholdelse af landbrugsvirksomhed paa langt sigt ;  det tilkommer medlemsstaterne at give Kommissionen meddelelse om hvor graenserne gaar for de ugunstigt stillede omraader , i hvilke de paataenker at anvende samtlige eller en del af de foranstaltninger , der indgaar i den saerlige stoetteordning , og ligeledes at give oplysninger om disse omraaders saerlige kendetegn ; paa grund af denne ordnings art og omfang boer listen over de ugunstigt stillede landbrugsomraader , som skal opfylde naermere fastsatte kriterier , opstilles ifoelge artikel 43 i traktaten ;  det kan vaere noedvendigt at yde en aarlig udligningsgodtgoerelse til de landbrugere , som udoever fast landbrugsvirksomhed i de ugunstigt stillede omraader , for at naa de maalsaetninger , der er fastsat for landbruget i disse omraader ; det boer overlades medlemsstaterne at fastsaette denne godtgoerelse under hensyntagen til omfanget af de tilstedevaerende ulemper inden for naermere bestemte graenser og vilkaar , der for de forskellige omraadetyper vedroerer baade beloebenes stoerrelse og de produktionsformer , der skal indbefattes ;  de i direktiv 72/159/EOEF naevnte maal boer ligeledes soeges gennemfoert i de ugunstigt stillede omraader ; dog berettiger kapitalmangel og de hoeje omkostninger til investeringer , som bedrifterne i disse omraader maa give mulighed for til gunstigere finansieringsvilkaar ;  af samme grunde er en forbedring af den i artikel 10 i direktiv 72/159/EOEF fastsatte tilskyndelsesordning til omstilling af bedrifterne til okse - og faarekoedsproduktion berettiget , uden at denne dog resulterer i ydelse af for hoeje tilskud i forhold til bestandens stoerrelse ;  udligningsgodtgoerelsen kan betragtes som vaerende en integrerende del af bedriftens indkomst ; under hensyn til artikel 2 , stk . 2 , i direktiv 72/159/EOEF boer det derfor tillades landbrugere , der opstiller en udviklingsplan , at medregne dette beloeb i den arbejdsindkomst , der skal kunne opnaas ved planens afslutning ;  isaer paa grund af de saerlige vanskeligheder i de ugunstigt stillede landbrugsomraader er det af betydning at lette opnaaelse af tilsvarende indkomst i disse landbrugsomraader , ved at der ved beregning af den indkomst , der skal opnaas , tages hensyn til en stoerre andel af indkomster hidroerende fra ikke-landbrugsmaessig virksomhed end den andel , der er fastsat ved direktiv 72/159/EOEF ; i de ugunstigt stillede landbrugsomraader , i hvilke der er mulighed for turistmaessig eller haandvaerksmaessig virksomhed , boer der af samme grund i de investeringer , der er noedvendige for udviklingsplanens gennemfoerelse , indbefattes begraensede investeringer af turistmaessig eller haandvaerksmaessig art ;  rationalisering af bedrifterne og noedvendigheden af , at omraadernes naturlige struktur vedligeholdes , kraever ydelse af stoette til kollektive investeringer i foderproduktion og til forbedring og kollektiv udlaegning af graesgange og alpegraesgange ;  de kriterier , som skal tages i betragtning ved afgraensning af omraaderne for faellesskabsstoette , kan ligeledes tages i betragtning ved afgraensning af de omraader , til hvilke medlemsstaterne kan yde saerlig investeringsstoette til bedrifter , der ikke opstiller en udviklingsplan ; disse stoettebeloeb boer begraenses for at undgaa , at ivaerksaettelse af modernisering af bedrifterne , hvilken ordning i oevrigt er blevet tilpasset , udsaettes for fare ;  af det foregaaende foelger , at de planlagte foranstaltninger udgoer saadanne tilpasninger af og tillaeg til de i direktiv 72/159/EOEF fastsatte foranstaltninger , som er noedvendige , for at de i det naevnte direktivs fastsatte maal kan gennemfoeres i de paagaeldende omraader ; herefter skal de finansielle og almindelige bestemmelser i naevnte direktiv finde anvendelse under hensyn til de noedvendige tilpasninger ;  direktivet boer vedtages under hensyn til visse aendringer til en tidligere tekst , som Raadet vedtog den 21 . januar 1974 -  UDSTEDT FOELGENDE DIREKTIV :  AFSNIT I  Indfoerelse af en saerlig stoetteordning for ugunstigt stillede landbrugsomraader  Artikel 1  Med henblik paa at sikre fortsaettelsen af landbrugsvirksomhed og dermed opretholdelsen af et befolkningsminimum eller bevarelsen af det naturlige miljoe i visse ugunstigt stillede omraader , der er opfoert paa den liste , som fastlaegges i overensstemmelse med den i artikel 2 fastsatte fremgangsmaade , bemyndiges medlemsstaterne til at indfoere den i artikel 4 omhandlede saerlige stoetteordning til fremme af landbrugsvirksomheden og forbedring af indkomsterne for landbrugere i disse omraader .  Anvendelse af de foranstaltninger , der er indeholdt i denne ordning , boer tage hensyn til situationen og maalene for udviklingen , som er saerlige for hvert omraade .  Artikel 2  1 . Medlemsstaterne giver Kommissionen meddelelse om graenserne for de omraader , som vil kunne optages i faelleskabslisten over ugunstigt stillede landbrugsomraader , under hensyn til de saerlige kendetegn , der er naevnt i artikel 3 og i hvilke de paataenker at anvende den i artikel 4 naevnte saerlige stoetteordning . De giver samtidig alle nyttige oplysninger om disse omraaders saerlige kendetegn og om de foranstaltninger , der indgaar i den saerlige stoetteordning , de paataenker at anvende i disse omraader .  2 . Raadet vedtager efter den i traktatens artikel 43 fastsatte fremgangsmaade faellesskabslisten over de i henhold til artikel 3 ugunstigt stillede landbrugsomraader , i hvilke medlemsstaterne har befoejelse til at indfoere den i artikel 4 fastsatte saerlige stoetteordning .  3 . Der kan dog paa anmodning fra en medlemsstat , fremsat i henhold til stk . 1 , foretages aendringer i omraadegraenserne efter samme fremgangsmaade som den , der er fastsat i artikel 18 i direktiv 72/159/EOEF . Disse aendringer kan dog ikke foere til , at det udnyttede landbrugsareal i samtlige omraader i den paagaeldende medlemsstat udvides med mere end 0,5 % af denne stats udnyttede landbrugsareal .  Artikel 3  1 . De ugunstigt stillede landbrugsomraader omfatter bjergomraader , hvor landbrugsvirksomhed er noedvendig for at bevare den naturlige struktur , isaer af hensyn til beskyttelse mod erosion eller for at opfylde fritidsbehov , samt andre omraader , hvor opretholdelsen af et befolkningsminimum eller vedligeholdelsen af den naturlige struktur ikke er sikret .  2 . Disse omraader boer forsynes med tilstraekkelig kollektiv udbygning isaer af tilkoerselsveje til bedrifterne , elektricitet og drikkevand , samt i omraader , hvor der er mulighed for virksomhed af turistmaessig eller fritidsbetonet art , af rensning af spildevand . Mangler saadan udbygning , boer anskaffelsen heraf fastsaettes i de offentlige udbygningsprogrammer inden for en kort frist .  3 . Bjergomraaderne bestaar af kommuner eller dele af kommuner , som boer vaere kendetegnet ved en betydelig begraensning af mulighederne for anvendelse af jorderne og en betydelig foroegelse i arbejdsomkostningerne som foelge af   - enten tilstedevaerelse - paa grund af hoejden - af meget vanskelige klimatiske forhold , der kommer til udtryk i en maerkbar afkortet vaekstperiode ,   - eller tilstedevaerelsen i mindre hoejde af stejle skraaninger paa stoerstedelen af omraadet , saaledes at mekanisering ikke er mulig eller kraever anvendelse af et saerligt , meget kostbart materiel ,   - eller samtidig tilstedevaerelse af disse 2 faktorer , saafremt den ulempe , der foelger af hver af dem hver for sig , er mindre fremtraedende ; i saa fald skal den ulempe , der foelger af denne samtidige tilstedevaerelse , svare til den ulempe , som skyldes de i de to foerste led naevnte situationer .  4 . De ugunstigt stillede omraader , der trues af affolkning , og hvor vedligeholdelse af den naturlige struktur er noedvendig , bestaar af ensartede landbrugsomraader med hensyn til naturlige produktionsbetingelser , som samtidig skal svare til foelgende saerlige kendetegn :  a ) Forholdsvis uproduktive jorder , som kun i ringe udstraekning egner sig til dyrkning og til intensiv drift , hvis ringe muligheder ikke kan forbedres uden store omkostninger , og som hovedsagelig kan benyttes til ekstensivt kvaeghold ;  b ) som foelge af det naturlige miljoes ringe produktivitet opnaas resultater , som ligger langt under gennemsnittet for saa vidt angaar de vaesentligste kendetegn , som er karakteristiske for landbrugets oekonomiske stilling ;  c ) enten ringe taethed eller tendens til tilbagegang i en befolking , som i overvejende grag er afhaengig af landbrugsvirksomhed , og hvis stadig hurtigere tilbagegang vil saette omraadets og befolkningens levedygtighed paa spil .  5 . Begraensede omraader , med saerlige ulemper , hvor bevarelse af landbrugsvirksomhed er noedvendig for at sikre vedligeholdelsen af den naturlige struktur og deres turistmaessige virksomhed , eller paa grund af oensket om kystbeskyttelse , kan sidestilles med omraader , der i henhold til denne artikel er ugunstigt stillede . Disse omraaders samlede areal kan i en medlemsstat ikke overstige 2,5 % af denne stats samlede areal .  Artikel 4  1 . Den i artikel 1 naevnte saerlige stoetteordning omfatter foelgende foranstaltninger :   - Ydelse af en udligningsgodtgoerelse paa de i afsnit II fastsatte betingelser for de varige naturbetingede ulemper ;   - ydelse af stoette efter artikel 8 og 10 i direktiv 72/159/EOEF og paa de i afsnit III fastsatte betingelser til bedrifter med udviklingsmuligheder ;   - ydelse af stoette til kollektive investeringer paa de i artikel 11 fastsatte betingelser ;   - ydelse af national stoette paa de i artikel 12 fastsatte betingelser til bedrifter , med henblik paa at gennemfoere de i artikel 1 naevnte maal .  2 . Medlemsstaterne kan ivaerksaette alene en del af de i stk . 1 omhandlede foranstaltninger .  AFSNIT II  Udligningsgodtgoerelse  Artikel 5  Medlemsstaterne kan inden for de i artikel 6 og 7 fastsatte graenser og betingelser til fordel for landbrugsvirksomhed yde en aarlig udligningsgodtgoerelse for de i artikel 3 naevnte varige naturbetingede ulemper .  Ydelse , af en udligningsgodtgoerelse for de varige naturbetingede ulemper , der overskrider disse graenser eller ikke opfylder disse betingelser , er forbudt i de omraader , der er opfoert paa den liste , som er vedtaget efter den i artikel 2 , stk . 2 , fastsatte fremgangsmaade .  Artikel 6  1 . Naar medlemsstaterne bevilger en udligningsgodtgoerelse , er de landbrugere berettigede dertil , som dyrker mindst 3 ha ULA , og som forpligter sig til i mindst fem aar at udoeve landbrugsvirksomhed , der svarer til maalene i dette direktiv ; landbrugeren kan frigoeres fra denne forpligtelse , naar han ophoerer med landbrugsvirksomhed paa de betingelser , der er fastsat i artikel 2 , stk . 1 , i Raadets direktiv 72/160/EOEF af 17 . april 1972 om stoette til ophoer af landbrugsvirksomhed og til anvendelse af udnyttet landbrugsareal til strukturforbedringsformaal ( 5 ) ; landbrugeren frigoeres fra denne forpligtelse i tilfaelde af force majeure , navnlig ekspropriation eller anden afstaaelse i det offentliges interesse .  Driftsledere , der oppebaerer en almindelig alderspension , fritages fra den i ovenstaaende afsnit naevnte forpligtelse .  2 . Medlemsstaterne kan fastsaette yderligere eller indskraenkende betingelser for ydelse af udligningsgodtgoerelse .  Artikel 7  1 . Medlemsstaterne fastsaetter beloebsstoerrelserne for udligningsgodtgoerelsen under hensyn til graden af de permanente naturbetingede ulemper , som paavirker landbrugsvirksomheden , og inden for nedenstaaende graenser , uden at denne godtgoerelse dog kan vaere mindre end 15 RE pr . enhed stort kvaeg , herefter benaevnt ESK , eller i paakommende tilfaelde , i de i artikel 3 , stk . 3 , naevnte omraader pr . hektar :  a ) Naar det drejer sig om kvaeg - , eller gedeavl , beregnes godtgoerelsen i forhold til bestandens stoerrelse . Godtgoerelsen kan ikke overstige 50 RE pr . ESK . Det samlede godtgoerelsesbeloeb der tildeles , kan ikke overstige 50 RE pr . hektar af en bedrifts samlede foderareal . Omregningstabellen for kvaeg , faar og geder til ESK er anfoert i bilaget .  Koeer , hvis maelk er bestemt til afsaetning , kan kun tages i betragtning ved beregningen af godtgoerelsen inden for de i artikel 3 , stk . 3 , naevnte omraader , samt de i artikel 3 , stk . 4 og 5 , naevnte omraader , hvor maelkeproduktionen udgoer en vigtig del af bedrifternes produktion .  Naar medlemsstaterne goer brug af denne befoejelse i de i artikel 3 , stk . 4 og 5 , naevnte omraader , maa godtgoerelsen ikke overstige 80 % af det enkelte godtgoerelsesbeloeb , der tildeles de oevrige ESK i omraadet , og antallet af malkekoeer , der ved beregning af godtgoerelsen skal tages i betragtning pr . begunstiget landbruger , maa ikke overstige 10 enheder .  b ) Naar det drejer sig om anden produktion end kvaeg - , faare - eller gedeavl , beregnes godtgoerelsen i de i artikel 3 , stk . 3 , naevnte omraader i forhold til det udnyttede areal med fradrag af det til kvaeg - , faare - og gedeavl anvendte areal , af det areal , der anvendes til dyrkning af hvede , og af det areal , der bestaar af samlede plantager med aeble - , paere eller ferskentraeer , og som overstiger 50 ar pr . bedrift . Godtgoerelsen maa ikke overstige 50 RE pr . hektar .  2 . Medlemsstaterne maa ikke tildele udligningsgodtgoerelse helt eller delvis for den produktion , der er omfattet af den i stk . 1 , litra b ) , omhandlede foranstaltning .  3 . Ved fastsaettelse af gennemfoerelsesbestemmelserne til denne artikel sikrer medlemsstaterne sig mulighed for en effektiv kontrol med beregningsgrundlaget for de til modtagerne udbetalte godtgoerelser .  AFSNIT III  Saerlige foranstaltninger for landbrugsbedrifter med udviklingsmuligheder  Artikel 8  Naar medlemsstaterne ivaerksaetter den i artikel 4 , stk . 1 , andet led , fastsatte foranstaltning , finder artikel 9 og 10 anvendelse .  Artikel 9  1 . Mindstebyrden for den begunstigede efter den i artikel 8 i direktiv 72/159/EOEF naevnte stoetteordning for landbrugere , der opstiller en udviklingsplan i overensstemmelse med artiklerne 2 og 4 i samme direktiv , nedsaettes i forhold til den i andre egne gaeldende mindstebyrde . Den kan dog ikke vaere mindre end 2 % .  Rentegodtgoerelsen eller tilsvarende stoette i form af kapitalstoette eller udsatte amortisationer forhoejes i forhold til den i andre egne gaeldende . Den kan dog ikke overstige 7 % .  2 . Stoerrelsen af den i artikel 10 i direktiv 72/159/EOEF omhandlede omstillingspraemie og de i Raadets direktiv 73/131/EOEF af 15 . maj 1973 om den i artikel 10 i direktiv af 17 . april 1972 om modernisering af landbrugsbedrifter naevnte omstillingspraemie ( 6 ) fastsatte maksimumsbeloeb pr . bedrift kan forhoejes med en tredjedel . Denne forhoejelse ydes kun , naar der paa bedriften er mere end 0,5 ESK pr . hektar foderareal .  3 . Den begunstigede kan medregne den i artikel 5 naevnte udligningsgodtgoerelse i den i artikel 4 , stk . 1 , i direktiv nr . 72/159/EOEF anfoerte arbejdsindkomst , som skal opnaas ved udviklingsplanens afslutning .  Artikel 10  1 . Den i artikel 8 og 10 i direktiv 72/159/EOEF fastsatte tilskyndelsesordning , som tilpasset ved artikel 9 , stk . 1 og 2 , i dette direktiv , finder ligeledes anvendelse , naar udviklingsplanen ikke er i overensstemmelse med den betingelse i artikel 4 , stk . 4 , litra b ) , i naevnte direktiv , ifoelge hvilken den maksimale procentdel af indkomst , der hidroerer fra ikke-landbrugsmaessig virksomhed , ikke maa overstige 20 % ; dog kan denne procentdel i dette tilfaelde ikke overstige 50 % .  For saa vidt angaar de i artikel 3 , stk . 3 , naevnte omraader finder den i artikel 8 og 10 i direktiv 72/159/EOEF , som tilpasset ved artikel 9 , stk . 1 og 2 i dette direktiv fastsatte tilskyndelsesordning , ligeledes anvendelse , naar udviklingsplanen ikke opfylder den betingelse i artikel 4 , stk . 4 , litra b ) , i naevnte direktiv , ifoelge hvilken arbejdsindkomst fra landbrugsbedriften mindst skal svare til den tilsvarende arbejdsindkomst for en heltidsbeskaeftiget ; arbejdsindkomst fra landbrugsbedriften skal dog mindst vaere lig med 70 % af den tilsvarende arbejdsindkomst for en heltidsbeskaeftiget .  2 . I de ugunstigt stillede landbrugsomraader , der har turistmaessig eller haandvaerksmaessig virksomhed , kan den i artikel 8 i direktiv 72/159/EOEF naevnte tilskyndelsesordning , som tilpasset ved artikel 9 , stk . 1 , i dette direktiv , ligeledes omfatte investeringer i landbrugsbedriften af turistmaessig eller haandvaerksmaessig art op til et maksimumsbeloeb paa 10 000 RE pr . bedrift .  AFSNIT IV  Andre foranstaltninger til stoette for investeringer  Artikel 11  Medlemsstaterne kan yde stoette til kollektiv investering i foderproduktion samt til forbedring og udlaegning af graesgange og alpegraesgange , der drives i faellesskab .  Artikel 12  1 . Med forbehold af artikel 14 i direktiv 72/159/EOEF , bortset fra de i stk . 2 , litra b ) , i naevnte artikel fastsatte bestemmelser , kan medlemsstaterne yde investeringsstoette til bedrifter , som ikke er i stand til at naa den arbejdsindkomst , der er fastsat i artikel 4 i naevnte direktiv , som tilpasset ved artikel 9 , stk . 3 , og ved artikel 10 , stk . 1 , i dette direktiv .  2 . Den i stk . 1 naevnte stoette kan ikke ydes paa betingelser , der er gunstigere end dem , paa hvilke stoette ydes af medlemsstaten uden for de i artikel 3 omhandlede omraader til bedrifter , der opfylder betingelserne i artikel 2 og 4 i direktiv 72/159/EOEF . Dog boer den selektive karakter af tilskyndelse til modernisering inden for de i artikel 3 omhandlede omraader sikres .  Naar det drejer sig om investeringer til jordforbedringsarbejde , kan stoetten ikke ydes paa betingelser , der er gunstigere end dem , paa hvilke medlemsstaten i det samme omraade og for investeringer med samme formaal yder stoette til bedrifter , der opfylder betingelserne , og som er naevnt i artikel 2 og 4 i direktiv 72/159/EOEF , som tilpasset ved artikel 9 , stk . 3 , og ved artikel 10 , stk . 1 , i dette direktiv .  3 . Naar medlemsstaten i et ugunstigt stillet omraade anvender den i stk . 1 omhandlede stoetteordning , er den forpligtet til at anvende artikel 9 , stk . 1 .  AFSNIT V  Finansielle og almindelige bestemmelser  Artikel 13  Samtlige foranstaltninger i henhold til dette direktiv er en del af den faelles foranstaltning , som er omhandlet i artikel 15 i direktiv 72/159/EOEF , hvis finansielle og almindelige bestemmelser under hensyn til foelgende bestemmelser finder anvendelse paa dette direktiv .  Artikel 14  De samlede paaregnede omkostninger i forbindelse med den i artikel 15 i direktiv 72/159/EOEF omhandlede faelles foranstaltning forhoejes med 254,4 millioner RE for de foerste tre aar .  Artikel 15  De udgifter , som medlemsstaterne afholder inden for rammerne af de foranstaltninger , som er naevnt i artikel 5 - 11 , kan godtgoeres af EUGFL , udviklingssektionen , inden for rammerne af artikel 19 i direktiv 72/159/EOEF , EUGFL , udviklingssektionen , refunderer medlemsstaterne 25 % af de udgifter , der kan godtgoeres , og som hidroerer fra den udligningsgodtgoerelse , der er omhandlet i afsnit II . Udgifterne i forbindelse med udligningsgodtgoerelsen giver dog ikke anledning til refusion , naar driftslederen oppebaerer en almindelig alderspension .  Faellesskabets deltagelse i de udgifter , der kan godtgoeres , og som hidroerer fra den i artikel 11 fastsatte stoette , maa ikke overstige 20 000 RE pr . kollektiv investering og 100 RE pr . hektar forbedret eller udlagt graesgang eller alpegraesgang .  Artikel 16  1 . Den i artikel 1 omhandlede tilladelse faar virkning fra 1 . oktober 1974 .  2 . Dog omfatter Faellesskabets finansielle deltagelse i de udgifter , der kan godtgoeres , og som foelger af den i artikel 5 og 11 fastsatte stoetteordning , kun den stoette , der ydes for aaret 1975 og foelgende aar .  Artikel 17  Medlemsstaterne ivaerksaetter de noedvendige foranstaltninger for at efterkomme dette direktiv inden et aar efter dets meddelelse .  Artikel 18  Dette direktiv er rettet til medlemsstaterne .  Udfaerdiget i Bruxelles , den 28 . april 1975 .  Paa Raadets vegne  M . A . CLINTON  Formand  ( 1 ) EFT nr . C 37 af 4 . 6 . 1973 , s . 55 og EFT nr . C 32 af 11 . 2 . 1975 , s . 30 .  ( 2 ) EFT nr . C 100 af 22 . 11 . 1973 , s . 20 og EFT nr . C 6 af 15 . 3 . 1975 , s . 19 .  ( 3 ) EFT nr . L 73 af 27 . 3 . 1972 , s . 201 .  ( 4 ) EFT nr . L 96 af 23 . 4 . 1972 , s . 1 .  ( 5 ) EFT nr . L 96 af 23 . 4 . 1972 , s . 9 .  ( 6 ) EFT nr . L 153 af 9 . 6 . 1973 , s . 24 .  BILAG  Omregningstabel for kvaeg , faar , geder til enheder stort kvaeg ( ESK ) omhandlet i artikel 7 , stk . 1 , litra a )  Tyre , koeer og andet kvaeg over 2 aar * 1,0 ESK *  Kvaeg fra 6 maaneder til 2 aar * 0,6 ESK *  Faar * 0,15 ESK *  Geder * 0,15 ESK *  Koefficienterne vedroerende faar og geder finder anvendelse paa de i artikel 7 , stk . 1 , naermere fastsatte maksimums - og minimumsbeloeb pr . ESK .